CELEX: 32020R1569
Language: fi
Date: 2020-07-23 00:00:00
Title: Komission delegoitu asetus (EU) 2020/1569, annettu 23 päivänä heinäkuuta 2020, Euroopan parlamentin ja neuvoston asetuksen (EU) N:o 692/2011 liitteen I muuttamisesta majoitusliikkeessä yöpyvän matkailijan asuinmaan ilmaisemiseen käytettävien luokkien osalta Yhdistyneen kuningaskunnan erotessa Euroopan unionista (ETA:n kannalta merkityksellinen teksti)

29.10.2020   
               
               
                  FI
               
               
                  Euroopan unionin virallinen lehti
               
               
                  L 359/1
               
            
         KOMISSION DELEGOITU ASETUS (EU) 2020/1569,
         annettu 23 päivänä heinäkuuta 2020,
         Euroopan parlamentin ja neuvoston asetuksen (EU) N:o 692/2011 liitteen I muuttamisesta majoitusliikkeessä yöpyvän matkailijan asuinmaan ilmaisemiseen käytettävien luokkien osalta Yhdistyneen kuningaskunnan erotessa Euroopan unionista
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon 6 päivänä heinäkuuta 2011 annetun Euroopan matkailutilastoja koskevan Euroopan parlamentin ja neuvoston asetuksen (EU) N:o 692/2011 (1) ja erityisesti sen 3 artiklan 2 kohdan,
         sekä katsoo seuraavaa:
         
                     (1)
                  
                  
                     Yhdistynyt kuningaskunta erosi Euroopan unionista 1 päivänä helmikuuta 2020.
                  
               
                     (2)
                  
                  
                     Euroopan parlamentin ja neuvoston asetuksen (EU) N:o 692/2011 nojalla jäsenvaltioiden on toimitettava komissiolle (Eurostat) majoitusliikkeiden kapasiteettia ja käyttöastetta koskevat tiedot asetuksen (EU) N:o 692/2011 liitteen I mukaisesti. Mainitussa liitteessä määritellään muun muassa majoitusliikkeissä yöpyvien matkailijoiden asuinmaan tai maantieteellisen asuinalueen ilmaisemiseen käytettävät luokat.
                  
               
                     (3)
                  
                  
                     Asetukseen (EU) N:o 692/2011 sisältyy implisiittinen viittaus Yhdistyneeseen kuningaskuntaan luokassa ”Euroopan unioni, jäljempänä ’unioni’; ilmoitetaan erikseen: kukin jäsenvaltio” osana liitteessä I olevaan 2 jaksoon sovellettavaa luokitusta, sellaisena kuin se on esitetty liitteessä I olevassa 3 jaksossa.
                  
               
                     (4)
                  
                  
                     Koska Yhdistynyt kuningaskunta on eronnut unionista, Yhdistynyt kuningaskunta ei enää sisälly tähän luokkaan. Tämän vuoksi jäsenvaltioilla ei ole enää asetuksen (EU) N:o 692/2011 nojalla velvoitetta ilmoittaa Yhdistynyttä kuningaskuntaa koskevia tietoja erikseen.
                  
               
                     (5)
                  
                  
                     Unionin matkailuala on merkittävällä sijalla jäsenvaltioiden taloudessa, sillä matkailutoiminnoilla on huomattava työllistämisvaikutus. Euroopan matkailutilastot ovat olennaisen tärkeitä arvioitaessa alan kilpailukykyä sekä matkailun määrää ja virtoja.
                  
               
                     (6)
                  
                  
                     Kun otetaan huomioon Yhdistyneen kuningaskunnan merkitys unionin matkailualan markkina-alueena, on olennaisen tärkeää varmistaa, että jäsenvaltiot jatkavat tietojen toimittamista Yhdistyneestä kuningaskunnasta myös sen erottua unionista.
                  
               
                     (7)
                  
                  
                     Koska Yhdistynyt kuningaskunta on nyt kolmas maa, sen asemaa majoitusliikkeissä yöpyvien matkailijoiden asuinmaan tai maantieteellisen asuinalueen ilmaisemiseen käytettävässä luokituksessa on muutettava vastaavasti.
                  
               
                     (8)
                  
                  
                     Asetuksen (EU) N:o 692/2011 liitteessä I olevan 3 jakson E kohtaa ”Maat ja maantieteelliset alueet” olisi tämän vuoksi muutettava siten, että siihen sisällytetään Yhdistynyt kuningaskunta erillisenä majoitusliikkeissä yöpyvien matkailijoiden asuinmaana. Tällainen päivitys merkitsee ainoastaan Yhdistyneen kuningaskunnan siirtämistä toiseen luokkaan, joten se ei vaikuta raportoinnista aiheutuvaan rasitukseen eikä sillä muuteta sovellettavaa käsitteellistä viitekehystä.
                  
               
                     (9)
                  
                  
                     Ei ole suositeltavaa siirtää maata tai maantieteellistä aluetta luokasta toiseen yhden viitevuoden aikana. On suotavampaa soveltaa muutettua luokitusta koko vuoteen viitevuodesta 2020 alkaen,
                  
               ON HYVÄKSYNYT TÄMÄN ASETUKSEN:
         
            1 artikla
            Muutetaan asetuksen (EU) N:o 692/2011 liite I seuraavasti:
            Muutetaan 3 jakson E kohta ”Maat ja maantieteelliset alueet” seuraavasti:
            
                        1)
                     
                     
                        korvataan kolmas luetelmakohta seuraavasti:
                        
                                    ”–
                                 
                                 
                                    muut Euroopan maat (lukuun ottamatta unionia tai EFTAa; Yhdistynyt kuningaskunta, Venäjä, Turkki ja Ukraina eivät kuulu tähän)”;
                                 
                              
                  
                        2)
                     
                     
                        lisätään ennen luetelmakohtaa ”– Venäjä” uusi luetelmakohta seuraavasti:
                        
                                    ”–
                                 
                                 
                                    Yhdistynyt kuningaskunta”.
                                 
                              
                  
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä, ja sitä sovelletaan viitevuodesta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 23 päivänä heinäkuuta 2020.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 192, 22.7.2011, s. 17.